ঢেঁকি

ঢেঁকি ধান ভানা বা শস্য কোটার জন্য ব্যবহৃত যন্ত্রবিশেষ। প্রাচীন কাল থেকে ভারত উপমহাদেশে ঢেঁকি ব্যবহার হয়ে আসছে । ঢেঁকি দ্বারা চালের ছাতু, মাস কালাই এর ডাল ইত্যাদিও তৈরি করা হয়। 

ব্যুৎপত্তি
ঢেঁকি শব্দটির উৎপত্তি 'ঢম,' ধাতু এবং 'ঢঙ্ক' শব্দ থেকে। মুন্ডারি ভাষায় এটিকে 'ডিংকি' বলা হয়। কালক্রমে দেশি শব্দ ঢেঁকিতে পরিণত হয়েছে।

 গঠন 
এক খণ্ড পাথরের চটান বা কাঠ খণ্ডে গর্ত খুঁড়ে মুষলের সাহায্যে শস্য কোটা হয়। মুষলটির মাথায় লোহার পাত জড়ানো থাকে। মুষলটি ৪/৫ হাত লম্বা একটি ভারী কাঠের আগায় জোড়া লাগিয়ে গর্ত বরাবর মাপে দুটি শক্ত খুঁটির উপর পুঁতে রাখা হয়। 

 ব্যবহারের পদ্ধতি 
শস্য কোটার জন্য ঢেঁকির গর্তে শস্য ঢেলে দিয়ে এক জন বা দু'জন ঢেঁকির গোড়ায় ক্রমাগত চাপ দেয়। অন্যদিকে মুষলের আঘাতের ফাঁকে ফাঁকে আরেক জন গর্তের কাছে বসে শস্যগুলো নাড়াতে থাকে।

তথ্যসূত্র

বিষয়শ্রেণী:ধান
বিষয়শ্রেণী:যন্ত্র
বিষয়শ্রেণী:ধান মাড়াই যন্ত্র
বিষয়শ্রেণী:বাঙালি সংস্কৃতি